Legal Document

Category: 1992

Text:
2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 46 της 3/16 Φεβρ. 1983 (ΦΕΚ Α΄ 24) Παροχή επί θαλάσσιας αρωγής. Έχοντας υπόψη: 1.Τις διατάξεις των άρθρ. 2 παρ.Ι, ΙΙ και 189 του Ν.Δ. 187/1973 (ΦΕΚ 261/Α΄) «περί Κώδικος Δημοσίου Ναυτικού Δικαίου». 2.Τη γνωμοδότηση της Διοικούσας Επιτροπής του Ναυτικού Επιμελητηρίου Ελλάδας αριθ. 46/24.11.82 (άρθρ. 2 και 18 του Νόμ. 989/1979 ΦΕΚ 260/Α΄). 3.Τη γνωμοδότηση του Συμβουλίου Εμπορικού Ναυτικού αριθ. 230/11.10.82 (άρθρ. 64 παρ. 3 του Π.Δ. 95/1977 ΦΕΚ 31/Α΄ σε συνδυασμό με το άρθρ. 1 παρ. 2 της κοινής απόφασης των Υπουργών Προεδρίας της Κυβέρνησης και Εμπορικής Ναυτιλίας αριθ. 145054/3/82/26.4.82 ΦΕΚ 219/Β΄/ 26.4.82). 4.Τη γνωμοδότηση του Συμβουλίου Επικρατείας αριθ. 832/1982/1.12.82, μετά από πρόταση του Υπουργού Εμπορικής Ναυτιλίας, αποφασίσαμε και διατάσσουμε: Κατ’ επάγγελμα επιθαλάσσια αρωγή Άρθρ.1.-Η κατ’ επάγγελμα επιθαλάσσια αρωγή στα Ελληνικά Χωρικά νερά διενεργείται από ειδικά πλοία, τα ναυαγοσωστικά, με Ελληνική σημαία, κατά τις διατάξεις του άρθρ. 189 εδαφ. 1 του Ν.Δ. 187/73 «περί Κώδικος Δημοσίου Ναυτικού Δικαίου». Ευκαιριακή ή έκτακτη επιθαλάσσια αρωγή Άρθρ.2.-1.Για την αποτροπή άμεσου και σοβαρού κινδύνου του πλοίου και εφόσον δεν προσφέρεται πλοίο, που να έχει τις προϋποθέσεις του προηγούμενου άρθρου, επιθαλάσσια αρωγή στα Ελληνικά χωρικά νερά, μπορεί να ενεργηθεί ευκαιριακά ή έκτακτα και από κάθε άλλο πλοίο οποιασδήποτε σημαίας. Σελ. 334,862 Τεύχος ΣΤ42-Σελ. 8 2.Η κατά την προηγούμενη παράγραφο αρωγή νοείται μέχρι την οδήγηση του πλοίου που κινδυνεύει στο πλησιέστερο ασφαλές λιμάνι ή όρμο. 3.Η εκτίμηση της συνδρομής των προϋποθέσεων της παρ. 1 του παρόντος άρθρου και της καταλληλότητας του πλοίου που παρέχει την αρωγή, ως επίσης και η επιλογή του καταλληλότερου, σε περίπτωση που θα προστρέξουν για παροχή βοήθειας περισσότερα από ένα πλοία, αφήνεται στην κρίση του Πλοιάρχου του πλοίου που κινδυνεύει. Άρθρ.3.-Κάθε άλλη διάταξη αναφερόμενη σε θέματα επιθαλάσσιας αρωγής, που ρυθμίζονται με το Δ/γμα αυτό καταργείται. 19.Γ.ο.2 Επιθαλάσσια αρωγή - Ρυμούλκηση πλοίων